Rafailovičiai

Rafailovičiai (, ) – nedidelė kurortinė gyvenvietė Juodkalnijoje, Budvos savivaldybėje.

 Geografinė padėtis 
Rafailovičiai yra Adrijos jūros pakrantėje į rytus nuo Bečičių. Atstumas iki Podgoricos yra 40 km, atstumas važiuojant keliu – 63,4 km.Рафаиловичи.  Путеводитель по Черногории. Atstumas pėsčiomis iki Budvos pajūrio bulvaru yra 3,2 km.Rafailovici. Discover Montenegro. Gyvenvietės centro aukštis virš jūros lygio – 12 metrų.Rafajlovici, geonames.com

 Gyventojai 
Duomenų apie nuolatinių Rafailovičių gyventojų skaičių pagal 2011 m. Juodkalnijos gyventojų surašymą nėra.Statistical Office of Montenegro. Census 2011 data – Settlements

 Aprašymas 
Istoriškai Rafailovičiai buvo nedidelis žvejų kaimelis. Šiuo metu tai yra populiarus turistinis objektas Budvos Rivjeroje. Čia yra viešbučiai „Aleksandar“, „Obala“, „Meridian“, „Zeta“, „Aura“ ir kt., poilsiautojams siūloma daugybė apartamentų, promenadoje yra daugybė kavinių, restoranų ir parduotuvių. Rafailovičių paplūdimys yra garsiojo Bečičių paplūdimio dalis, jo ilgis yra apie du kilometrai. Pliažas yra siauras, smėlėtas, padalintas į mokamą ir nemokamą zonas. Jį užbaigia nedidelis akmenuotas paplūdimys Devištenjė arba Siena (plaža Đevištenje). Smėlio paplūdimio gale yra prieplauka mažoms jachtoms, kateriams ir valtims. Gyvenvietę supa vešli Viduržemio jūros augmenija ir akmeninės uolų atbrailos. Per tunelį, prakirstą uoloje rytiniame gyvenvietės pakraštyje (jo ilgis yra 185 metrųAnnalisa Rellie. Montenegro. – The Bradt Travel Guide. – UK, USA: Bradt Travel Guides Ltd, UK. The Globe Pequot Press Inc, USA. – P. 174.), galima patekti į Kamenovo paplūdimį (plaža Kamenovo), kur yra išskirtinai skaidrus vanduo.

Kelios minutės pėsčiomis nuo Rafailovičių pliažo yra parasparnių stotis, iš kur aštrių pojūčių mėgėjai gali kasdien skraidyti virš pakrantės ir kalnų.Rafailovići – ukoliko želite savršen primorski odmor (archyvuota versija). City Magazine. ARchyvuota 2019-07-24.

Rafailovičiuose tęsiasi didelių, europinius kokybės standartus atitinkančių viešbučių statyba.

 Nuorodos 

Kategorija:Juodkalnijos gyvenvietės
Kategorija:Juodkalnijos kurortai